Ռոզալիա Զեմլյաչկա

Զեմլյաչկա (Սամոյլովա) Ռոզալիա Սամոյլովնա (կուսակցական ծածկանունները՝ Դեմոն, Օսիպով, ), սովետական պետական և կուսակցական գործիչ։ ԽՄԿԿ անդամ 1896 թվականից։

Եղել է ՌՍԴԲԿ 2-րդ (1903) և 3-րդ (1905) համագումարների պատգամավոր։ 1903 թվականին կոպտացիոն կարգով մտցվել է կուսակցության ԿԿ։ 1905 թվականին եղել է ՌՍԴԲԿ Մոսկվայի կոմիտեի, 1909 թվականին՝ Բաքվի կուսակցական կազմակերպության քարտուղարը։ Բազմիցս ձերբակալվել է։

1918 թվականին եղել է 8-րդ և 13-րդ բանակների քաղբաժինների պետ, Ղրիմի ազատագրումից հետո (1920 թվականի նոյեմբեր)' ՌԿ(բ) կ Ղրիմի մարզկոմի, 1922—23-ին' Մոսկվայի Զամոսկվորեչիեի շրջկոմի քարտուղար, 1926-33 թվականներին՝ ԲԳՏ, ապա հաղորդակցության ճանապարհների ժողկոմատների կոլեգիաների անդամ։

Զեմլյաչկան կուսակցության 8-րդ, 9-րդ—18-րդ համագումարների պատգամավոր էր, 18-րդ-ում (1939) ընտրվել է ՀամԿ(բ)կ ԿԿ-ի անդամ։ 1939-43 թվականներին եղել է ԽՍՀՄ ԺԿԽ-ի նախագահի տեղակալ։ Զեմլյաչկան ԽՍՀՄ 1-ին-2-րդ գումարումների Գերագույն սովետի դեպուտատ էր։

Պարգևատրվել է Լենինի երկու և Կարմիր դրոշի շքանշաններով։

Խորհրդային պետական գործիչներ
Մոսկվա քաղաքում մահացածներ
Կանայք պատերազմում
20-րդ դարի կին քաղաքական գործիչներ
Ձախ կոմունիստներ
Լիոնի համալսարանի շրջանավարտներ